**DETALJAN IZVJEŠTAJ O RADU UČENIČKE ZADRUGE KRIŽEVČANCI U ŠKOLSKOJ GODINI 2013. / 2014.**

U školskoj godini 2013./2014. učenička zadruga Križevčanci je okupljala 40 učenika te je djelovala u tri kreativne sekcije sa tri voditeljice. Rad učeničke zadruge je vodila voditeljica zadruge, a pomagali su u radu i stručna suradnica profesor rehabilitator, ravnateljica Centra, medicinska sestra, knjižničarka te svi ostali učitelji rehabilitatori.

Tijekom školske godine su izrađeni ili dopunjeni svi dokumenti zadruge, ljetopis je ispunjen, prepravljen je i nadopunjen novi letak zadruge, nadopunjene web stranice Centra, napravljen je samostojeći plakat, vođena je dokumentacija o radu voditeljice zadruge te su svi ormari očišćeni, a radovi složeni za prodaju ili prepravljanje/popravak. Od dviju prijava za dodatni izbor financiranja prošla je prijava na županiju te su joj poslani izvještaji i svi računi kako bi bila uplaćena sredstva na račun COOR-a. Ujedno su izabrani i radovi zadrugara za otkup radova od strane županije.

Tijekom školske godine, voditeljica je bila na dva stručna usavršavanja, a dvije voditeljice sekcija na jednom stručnom usavršavanju. Unutar zadruge je održano nekoliko dužih i kraćih sastanaka.

Zadruga je surađivala s mladima dvije srednje križevačke škole, sudjelovala u danu otvorenih vrata Centra, te je održano nekoliko radionica s mladim srednjoškolcima.

Zadruga je sudjelovala na III. Županijskoj smotri zadruga i pohvaljena zbog dokumentacije.

Zadruga je humanitarno djelovala te je uplaćen novac za stradale na poplavljenim područjima, a manji iznos i za sufinanciranje izleta učenika zadrugara.

U zaštiti okoliša zadruga koristi otpadne vrećice koje se koriste u projektu izrade šuške.

Zadruga je organizirala ili sudjelovala na 9 prodajnih izložbi svojih radova.

Samo od prodaje radova dobiveno je **1.504,20 kn, a ukupan prihod u 2013./2014. je 3.104,20.**

**Sadašnje stanje na računu je 1.421,07 kn** (nakon odbijanja rashoda i zbrajanja prihoda iz protekle školske godine).

U prilogu je dodatan izvještaj s tablicama.

Voditeljica zadruge:

Renata Vivek Božić